Eesti Energia

Eesti Energia (internacia nomo: Enefit) estas estona energi-kompanio posedata de la registaro de Estonio. Ĝi estas unu el la plej gravaj provizantoj de elektro kaj varmo en Estonio. Ŝlosila energi-resurso estas oleoardezo, hejma energifonto. Eesti Energia ankaŭ partoprenas en oleoardezaj investoj en aliaj landoj.

Efektive, ĝi estas taksita esti la plej granda oleoardeza kompanio en la mondo, kaj ankaŭ unu el la plej grandaj renovigeblaenergiaj produktantoj en Norda Eŭropo, kaj la plej granda en la Baltio. 

La ĉefa kruda materialo por energiproduktado estas oleoardezo, kies brulado produktas 90% de la elektro de Estonio. Lastatempe, oni enkondukis ekologie sanajn teknologiojn uzantajn alternativajn energifontojn — ventoenergiajn  kaj akvoelektrajn centralojn.

En majo 2009, la grupo ŝanĝis sian bildigon. Anstataŭ uzi dudek malsamajn logotipojn por la kompanioj ene de la grupo, ununura nomo kaj logotipo, "Eesti Energia", estis enkondukitaj tra tuta Estonio. Ekde tiam, Eesti Energia funkciigis kaj administris siajn entreprenojn sub ununura marko en diversaj areoj - krudmateriala ekstraktado kaj transportado, produktado, transportado kaj vendo de elektro kaj varmo, same kiel ardezoleoproduktado.

En 2019, ĝi funkciis eksterlande en Latvio, Litovio, Finnlando, Jordanio, kaj la subŝtato Utaho en Usono. En Estonio, la kompanio funkcias kiel Eesti Energia, kaj uzas la markonomon Enefit por internaciaj operacioj.

 Referencoj 

Kategorio:Renoviĝeblaj elektrocentraloj
Kategorio:Fosiliaj brulaĵoj
Kategorio:Elektra energio
Kategorio:Energiaj firmaoj
Kategorio:Recikligo
Kategorio:Artikoloj kun ligiloj al sentitolaj Vikidatumaj eroj